als_Latn dik_Latn sag_Latn
VEPRIMTARIA SHKENCORE
Instituti i Historisë në kuadër të ushtrimit të veprimtarisë shkencore, që nga themelimi e deri më sot, ka organizuar shumë evenimente shkencore. Institut ka organizuar tryeza shkencore, konferenca, dhe simpoziume për ngjarje dhe personalitete të rendësishme të historisë kombëtare. Në këto organizime kanë marrur dhe marrin pjesë studiues jo vetëm shqiptarë por edhe të huaj. Instituti i Historisë në kuadër të veprimtarisë së vet shkencore ka vënë bazat e bashkëpunimit nderkombëtar me institucione simotra në rajon dhe më gjërë.
Pjesë shumë e rendësishme e veprimtarisë shkencore të Institutit të Historisë janë edhe projektet individuale të studiuesve.
Instituti i Historisë aktualisht është i fokusuar në dy makroprojekte: Historia e Kosovës dhe Gjenocidi serb ndaj shqiptarëve 1877-1999.
VEPRIMTARIA BOTUESE
Instituti i Historisë që nga themelimi zhvillon veprimtarinë e vet botuese. Në kuadër të kësaj veprimtarie instituti ka botuar që nga viti 1972 Revistën Shkencore “KOSOVA-KOSOVO” në gjuhën shqipe dhe serbo-kroate.. Nga viti 1995 kjo revistë është botuar vetëm në gjuhën shqipe me emrin “KOSOVA”. Instituti kishte edhe edicionin “Në Flakën e Revolucionit” në gjuhën shqipe dhe “U Vatri Revolucije” në gjuhën serbo-kroate. Nga ky edicion janë botuar 11 numra. Gjithashtu Instituti i Historisë nga viti 1994 deri më 1999 ka botuar revistën historiko-politike “KOSOVA” në gjuhën angleze dhe shqipe.
Brenda këtyre viteve Instituti nxori një numër botimesh të veçanta të punëtorëve shkencorë dhe të bashkëpunëtorëve të jashtëm. Këto botime janë rezultat i projekteve të hartuara në Institut. Kryesisht janë studime monogrfike, por edhe botime të përbashkëta nga Historia e Kosovës dhe nga historia shqiptare e periudhave të ndryshme.
als_Latn als_Latn als_Latn als_Latn als_Latn als_Latn als_Latn